Suid-Afrikaners eet troukoek-rok
JY LEES NOU Suid-Afrikaners eet troukoek-rok
Suid-Afrikaners kon vandag in die V&A Waterfront koek eet ter viering van die koninklike troue.
Die drie spesiale koeke is gemaak volgens trourok-ontwerpe deur ons land se belowende jong mode-ontwerpers. Bekende sjefs het die lewensgroot koek-rokke met Sasko se meel gebak en dit met sjokolade en macaroon versier voordat modelle dit vertoon het.
Die geleentheid het menige jong meisie se twee grootste trou-obsessies gekombineer: die koek en die rok! Ná die modeparade is die “rokke” opgesny en voorgesit. Melissa Pecoraro van SARIE se kosspan sê: “Die koek het fantasties gesmaak, ryk en romerig, met ’n ligte tekstuur.”
Daarna kon al die gaste in ’n groot kaartjie ’n boodskap skryf vir die koninklike paartjie. Dit word aan William en Kate gestuur, met liefde van Suid-Afrika. Melissa het namens die SARIE-span ’n boodskap geskryf: “Congratulations with the wedding! Liefde, SARIE magazine.”